सदीयौंदेखि उत्पीडन, अन्याय र भेदभावको पीडा सहँदै आएका विभिन्न वर्ग, जाति र क्षेत्रका संगठित शक्तिहरू यतिखेर आन्दोलनमा छन् । खासगरी बहिष्करणमा पारिएका दलित, महिला, मधेसी, आदिवासी जनजाति, सीमान्तकृत तथा अल्पसंख्यक समुदाय संविधानमा आफ्नो अधिकार सुरक्षित गर्न आन्दोलित छन् । अन्य उत्पीडनसँगै जातीय भेदभाव तथा छुवाछूतमा पारिएका दलित समुदायका लागि आन्दोलन थप जरुरी भएको छ ।
